Folketing
2005-11-03

Nu svarede hr. Jakob Axel Nielsen jo på mit spørgsmål om, hvorvidt arbejdsgiveren har gjort det godt nok, og om det ikke er at sælge elastik i metermål. Hr. Jakob Axel Nielsen var efter min opfattelse ikke helt uenig med mig i, at der måske er lidt af et problem i, hvordan man som arbejdsgiver kan bevise og dokumentere, at man har gjort det godt nok. Hvis man læser lovforslaget, er der så mange fortolkningstvivlelementer hele vejen igennem. Det er at sælge elastik i metermål. (Kort bemærkning).